
PERCUMA UNTUK AHLI JEMAAH MASJID 



MANUSIA YANG PALING AFDHAL 

& 4- 4- A' 9£ i S '' ■5 y, 9, * Jt 9. ^ 9 } 9 9 £ 9 

(JL&3 y,\ caJJI ^ ym j U (JU AIP aJJI J ^ y£- 

*iy» caJL*j aMI jJ^^ (3 -LaIjj*j y*y* JaJLj 4_JIp “All j^O 5 J&l J yj 

(393:<_s jUJi »?j^ y* ^ Jqj (_s^ s_jIaJjJ'I y» <3 Cf?y“ 

Daripada Abu Sa'id Al-Khudri Radhiyallahu 'Anhu berkata, dikatakan: "Wahai 
Rasulullah, siapakah manusia yang paling utama?" Maka Rasulullah 
Shallallahu 'Alaihi Wassalam bersabda: "Orang Mukmin yang berjuang di 
Jalan Allah dengan jiwa dan hartanya;" Dikatakan: "Kemudian siapa?" Baginda 
bersabda: "Orang Mukmin yang berada di celah perbukitan dengan bertaqwa 
kepada Allah dan meninggalkan manusia dari keburukannya." [Jawahir Al- 
Bukhari: 393] 



PENGAJARAN HADITS 

0 /anusia yang paling utama dan paling afdhal adalah orang yang 
( /1 berjuang pada Jalan Allah bagi menegakkan urusan Syari’at Allah 

V dalam setiap cabang-cabangannya iaitu Imaniyyat, ‘Ubudiyyat, 
Mu’amalat, Munakahat, Mu’asyarat, Akhlaqiyyat dan Siyasat dengan diri dan 
harta yang Allah kurniakan kepadanya, dan Allah adalah lebih mengetahui 
siapakah yang berjuang pada JalanNya. Perjuangan jihad yang paling besar adalah 
berjuang menundukkan Nafsu yang mendorong kepada kejahatan dan keakuan diri. 

Yang dimaksudkan dengan celah perbukitan adalah yang ada di antara dua 
gunung atau bukit. Kata-kata ini adalah suatu ungkapan, yang dimaksudkan 
dengannya ialah sunyi atau terpencil, dan setiap tempat yang jauh dari manusia 
adalah termasuk dalam pengertian ini. Hadits ini menunjukkan keutamaan 
bersunyi-sunyi atau memencilkan diri kerana akan terhindar dari mengumpat, 
mencaci-maki dan sebagainya. Menurut Jumhur ‘Ulama, mempergauli manusia itu 
lebih baik dari memencilkan diri dengan bersandarkan pada sabdaan Rasulullah 
Shallallahu ‘Alaihi Wasallam yang diriwayatkan oleh Tirmidzi: 

“Orang Mukmin yang mempergauli manusia dan sabar terhadap hal-hal 
yang menyakitkan adalah lebih besar pahalanya dari orang yang tidak 
mempergauli manusia dan tidak sabar terhadap hal-hal yang menyakitkan daripada 
mereka.” 

KULIAH SUBUH - 24/5/2014 


Ust. Che Nor Ismail 

Ust. Ismail Abas 

KULIAH SUBUH - 25/5/2014 


Ust. Fazlul Rahimi Maarof 


AHAD 

Ust. Dr. Khoiruddin Mutain 

Ust. Ramli Abu Bakar 

Ust. Dr. Saufi Man 

Ustaz Imran Sharif — Darussamin 

3:00PM (28/5/2014) 


Ustaz Salehuddin Nasir - Sirah Nabi 



DOA SELEPAS MENGAMBIL WUDHU 

“Saya bersaksi bahawa tiada tuhan selain Allah yang Esa tiada sekutu bagiNya 
dan saya bersaksi bahawa Muhammad adalah Hamba Allah dan UtusanNya. 
Wahai Allah, jadikanlah saya dari kalangan orang-orang yang bertaubat dan 
jadikanlah saya dari kalangan orang-orang yang mensucikan diri dan 
jadikanlah saya dari kalangan Para HambaMu yang Shalihin.” 



Hadhrat ‘Umar Ibni Al-Khatthab Radhiyallahu ‘Anhu berkata bahawa Hadhrat Nabi 
Muhammad Rasulullah Shallallahu ‘alaihi Wasallam telah bersabda bahawa, jika 
selesai salah seorang kamu dari Wudhu lalu membaca doa tersebut, niaka akan 
dibukakan untuknya kelapan-lapan pintu Syurga yang dia boleh masuk dari pintu 
mana yang dia suka. [Tanbih Al-Ghafilin] 



Mimbar Nakhoda ini diterbitkan secara mingguan oleh Biro Dakwah Amar Maaruf Nahi Munkar, Masjid Jamek Kampung 
Nakhoda, Jalan Nakhoda Tengah, 68100 Batu Caves, Selangor Darul Ehsan dengan kerjasama Naqsyabandi Akademi Quran 
Sunnah Hadits, Madrasah Ulul Azmi, Kampung Sepakat, Wira Damai, Batu Caves. Cetakan adalah terhad, maka digalakkan 
untuk difotostat dan diedarkan kepada orang lain, semoga Allah memberkati dan memberikan pahala yang berterusan, Amin. 



Ketua Editor: Ust. Jalalluddin Ahraad Ar-Rowi 
Penolong Editor: Sdr. Muhammad Tanfiq 





Biro Dakwah Amar Maaruf Nahi Munkar, Masjid Jamek Kampung Nakhoda 

ALLAH TIDAK MEMPUNYAI RUPA PARAS DAN BENTUK, TIDAK 
BERJISIM DAN BERARAH 

Al-Hafidhz Ahmad Ibni Al-Hussain Al-Baihaqi Rahmatullah ‘Alaih (w.458H) di dalam kitabnya 
Al-Asma Wa Ash-Shifat, halaman 296 menukilkan kata-kata Al-Hafidhz Al-Muhaddits Al-Faqih 
Abu Sulaiman Al-Khattabi Rahmatullah ‘Alaih: 

“Sesungguhnya apa yang diwajibkan ke atas kita dan ke atas setiap orang Islam ialah 
mengetahui bahawa Tuhan kita tidak mempunyai rupa paras atau gambaran, kerana rupa paras atau 
gambaran membawa kepada Kaifiyyat Shifat Makhluq dan ia sebenamya temafi daripada Zat Allah 
dan Shifat-shifatNya.” 

Al-Imam Abu Ja’afar Ahmad Ibni Muhammad Ath-Thahawi As-Salafi Radhiyallahu ‘Anhu (227- 
32 IH) mengatakan: 

“Maha Suci Allah daripada batasan (benmk kecil mahupun besar, jadi Allah tidak 
mempunyai ukuran sama sekali), batasan akhir, sisi-sisi, anggota badan yang besar (seperti wajah, 
tangan, dan lainnya) mahupun anggota badan yang kecil (seperti mulut, lidah, anak lidah, hidung, 
telingan dan lain-lain). Dia tidak diliputi oleh enam arah penjuru (atas, bawah, kanan, kiri, depan dan 
belakang), tidak seperti MakhluqNya yang diliputi oleh enam arah penjuru tersebut.” 

IMAM ABU AL-HASSAN AL-ASV’ARI tokoh islam 



Beliau adalah Al-Imam Abu Al-Hassan ‘Ali 
Ibni Isma’il Ibni Abu Bisyr Ishaq Ibni Salim Ibni 
Isma’il Ibni ‘Abdullah Ibni Musa Ibni Bilal Ibni 
Abu Burdah Ibni Abu Musa Al-Asy’ari 
‘Abdullah Ibni Qais Ibni Hadhar. Dilahirkan 
pada tahun 260 H di Bashrah, Iraq. Beliau 
dikenali dengan kecerdasannya yang luar biasa 
dan juga ketajaman pemahamannya. Beliau 
terkenal dengan sifat Qana’ah dan 
kezuhudannya. 

Beliau pernah berpegang pada fahaman 
Muktazilah dan bergum kepada ayah tirinya 
iaitu Abu ‘Ali Al-Jubbai. Setelah berusia 40 
tahun, beliau berfikiran matang dan tekun 
mengkaji permasalahan ‘Aqidah secara 
mendalam. 

Pada suatu hari, beliau telah berdebat dengan 
ayah tirinya dalam perkara mengenai kehidupan 
selepas mati. Selepas berdebat dengan ayah 
tirmya, beliau berucap di Masjid Bashrah lalu dia 
telah mengisytiharkan dirinya keluar daripada 
fahaman Muktazilah kerana tidak berpuas- hati 
dengan jawapan gurunya. 



Beliau telah membuat suatu Tajdid 
pembaharuan dalam aliran ‘Aqidah Ahli 
Sunnah. Beliau telah mengemukakan hujjah- 
hujjah ‘Aqliyyah dengan logik akal serta teks- 
teks Nash Al-Quran dan Al-Hadits. 

Hujjah-hujjah yang dikumpulkannya adalah 
cukup kuat bagi mematahkan hujjah-hujjah 
Muktazilah yang pesat berkembang pada masa 
itu. Beliau berjaya mengumpulkan ramai murid 
dan pengikut. Kemudian, lahirlah golongan Ahli 
Sunnah Wal-Jama’ah yang dikenali sebagai 
Asya’irah iaitu golongan yang mengikut 
fahaman Abu Al-Hassan Al-Asy’ari. 

Aliran fahaman ‘Aqidah Asya’irah ini 
berkembang dengan pesatnya di Iraq, kemudian 
telah berkembang di Mesir pada zaman 
Salahuddin Al-Ayubi, di Syria dengan sokongan 
Nuruddin Zanki, di Maghribi dengan sokongan 
‘Abdullah Ibni Muhammad, di Turki dengan 
sokongan Raja Kekhalifahan ‘Utsmaniyyah dan 
juga di daerah-daerah yang lain. 

Pemahaman ‘Aqidah Asya’irah juga telah 
didokong oleh Para ‘Ulama dan sarjana di 
kalangan Mazhab Hanafi, Maliki, Syafi’i dan 
Hanbali. 

fadhilat wudhu 



Allah Ta'ala berfirman dalam Surah Al-Baqarah ayat 222: 



1 (’) jL dPj jli i j j 



"Sesungguhnya Allah mengasihi orang-orang Yang banyak bertaubat, dan mengasihi 
orang-orang Yang sentiasa mensucikan diri." 



Abul-Laits As-Samarqandi Rahmatullah 'Alaih meriwayatkan dengan sanadnya daripada 
Abu Hurairah Radhiyallahu 'Anhu berkata, Nabi Shallallahu 'Alaihi Wasallam bersabda: 

"Sukakah saya tunjukkan kamu perbuatan yang dapat menghapus dosa dan 
menaikkan derajat?" Jawab Shahabat: "Baiklah Ya Rasulullah." Sabda Nabi 
Shallallahu 'Alaihi Wasallam: "Menyempurnakan Wudhu pada waktu-waktu dingin 
musim sejuk, dan sabar atas penderitaan, dan banyak melangkah ke Masjid, dan 
menantikan sembahyang sesudah sembahyang, maka itulah Ribath pertahanan dari 
musuh yang bererti sama dengan pahala orang bertahan di garisan hadapan 
menghadapi pihak musuh." 



